Държавен вестник, бр. 6, 2015 г., стр. 11

БРОЙ  6	
Д Ъ Р Ж А В Е Н  В Е С Т Н И К 	
СТР.  11  
ния разпоредител с бюджет към училищата 
и детските градини съгласно чл. 41а, ал. 6 от 
Закона за народната просвета, както следва:
1. за училище – 27 000 лв.;
2. за детска градина – 17 000 лв.
(2) Първостепенният разпоредител с бю-
джет може да определи по-нисък размер на 
добавката за условнопостоянни разходи за 
училище от минималния по ал. 1, т. 1, но не 
по-малко от 18 000 лв., при условие че общият 
размер на допълнителната компонента за ус-
ловнопостоянни разходи, определена съгласно 
стойностите по ал. 1, т. 1, надвишава 16 на сто 
от общия размер на средствата, разпределяни 
по формули за съответните училища. 
(3) Първостепенният разпоредител с бюджет 
може да определи по-нисък размер на добав-
ката за условнопостоянни разходи за детска 
градина от минималния по ал. 1, т. 2, но не 
по-малко от 10 000 лв., при условие че общият 
размер на допълнителната компонента за ус-
ловнопостоянни разходи, определена съгласно 
стойностите по ал. 1, т. 2, надвишава 16 на сто 
от общия размер на средствата, разпределяни 
по формули за детските градини. 
(4) Размерът на добавката за условнопо-
стоянни разходи за детска градина може да 
бъде намален до 4000 лв., ако средният брой 
на децата в детските градини, финансирани от 
един първостепенен разпоредител с бюджет, 
е под 40.
(5) Първостепенният разпоредител с бюджет 
може да не определя добавката за условно-
постоянни разходи за училища, които имат 
статут на защитени съгласно Постановление 
№ 212 на Министерския съвет от 2008 г. за 
приемане на критерии за определяне на за-
щитените училища в Република България и 
на условия и ред за тяхното допълнително 
финансиране (обн., ДВ, бр. 80 от 2008 г.; изм. 
и доп., бр. 13 от 2009 г., бр. 2 от 2011 г., бр. 40 
от 2013 г. и бр. 8 и 92 от 2014 г.).
Чл. 13. Първостепенните разпоредители с 
бюджет утвърждават бюджетите на училища-
та, детските градини и обслужващите звена в 
съответствие с разпределението на средствата 
по стандарти и добавки, извършено по реда 
на чл. 41а от Закона за народната просвета.
Чл. 14. Училищата, детските градини и 
обслужващите звена, изпълняващи делегиран 
бюджет, публикуват на интернет страницата 
си утвърдения си бюджет и отчета за изпъл-
нението му. При липса на собствена интернет 
страница училищата, детските градини и об-
служващите звена подават информацията за 
публикуване на страницата на първостепенния 
разпоредител с бюджет.
Чл. 15. Неусвоените към 31 декември 2015 г. 
средства по приложение № 5, раздел I, т. 1 към 
чл. 49, ал. 2 от Закона за държавния бюджет 
на Република България за 2015 г. се възста-
новяват до 31 януари 2016 г. по сметката, от 
която са получени.
Чл. 16. (1) Субсидиите от централния бю-
джет за Национална компания „Железопътна 
инфраструктура“ се предоставят при условия и 
по ред, определени с договор, сключен между 
държавата, представлявана от министъра на 
финансите и от министъра на транспорта, 
информационните технологии и съобщенията, 
и държавното предприятие.
(2) Субсидиите за „БДЖ – Пътнически 
превози“ – ЕООД, за изпълнението на общест-
вена превозна услуга – превоз на пътници на 
територията на Република България с желе-
зопътен транспорт, се предоставят и отчитат 
при условия и по ред, определени с дългосро-
чен договор, сключен между министъра на 
транспорта, информационните технологии и 
съобщенията и железопътния превозвач, чрез 
бюджета на Министерството на транспорта, 
информационните технологии и съобщенията.
(3) Неусвоените към 31 декември 2015 г. 
средства за субсидии по ал. 1 се възстановяват 
до 31 януари 2016 г., а по ал. 2 – до 31 декември 
2015 г., по сметката, от която са получени.
Чл. 17. (1) Министърът на транспорта, 
информационните технологии и съобщенията 
утвърждава разпределението на капиталови-
те трансфери за 2015 г. по приложение № 5 
към чл. 49, ал. 2 от Закона за държавния 
бюджет на Република България за 2015 г. на 
Национална компания „Железопътна инфра-
структура“ по чл. 25, ал. 1 от Закона за желе-
зопътния транспорт, на „БДЖ – Пътнически 
превози“ – ЕООД, в съответствие с договора 
с държавата за възлагане на задължителни 
превозни услуги и на Държавно предприятие 
„Пристанищна инфраструктура“ за изгражда-
нето, реконструкцията, поддържането и разви-
тието на инфраструктурата на пристанищата за 
обществен транспорт с национално значение. 
Разпределените капиталови трансфери се 
представят в Министерството на финансите 
с обяснителна записка в срок един месец от 
обнародването на постановлението в „Дър-
жавен вестник“.
(2) В капиталовите трансфери на Национал-
на компания „Железопътна инфраструктура“ 
може да се включват и средства за съфинан-
сиране и за ДДС за обекти, генериращи при-
ходи, по Оперативна програма „Транспорт“ 
2007 – 2013 г. и по Оперативна програма 
„Транспорт и транспортна инфраструктура“ 
2014 – 2020 г.
(3) Компенсирани промени в разпределе-
нието на средствата за капиталови трансфе-
ри на предприятията по ал. 1 за 2015 г. се 
утвърждават от министъра на транспорта, 
информационните технологии и съобщенията 
след 30 юни 2015 г. и се представят в Минис-
терството на финансите в срок до 10 дни след 
утвърждаването им.